TOM-SAWYER-WEB	Quan Becky li didec a sa pair, en estricta confiança, se com, ena escòla, Tom auie recebut es foetades en lòc d'era, eth jutge ne siguec visiblaments esmoigut; e, quan era demanèc gràcia pera grana mentida que Tom auie dit entà hèr-se a vier era foetada dera espatla d'era, entara sua, eth jutge didec, en un bèth esclat, qu'aquera ère ua mentida nòble, generosa, magnanima: ua mentida digna de redreçar eth cap e caminar pera istòria deth braç damb era laudada Vertat de George Washington sus era destrau!